Hyvät katsojat! Tervetuloa Herra käyttää lääkäriä -ohjelmaan.
Tässä jaksossa käsittelen enimmäk- seen sydämen vajaatoimintaa.
Ajattele, että Jumala on antanut sinulle nyrkinkokoisen pumpun, -
joka pumppaa uskollisesti 100 000 kertaa/vrk.
Jos hyvin menee, niin ilman huoltoa ja varaosia se voi toimia -
jopa 100 vuotta kaurapuurolla.
Sinä aikana se pumppaa järvellisen verta.
Järven pituus olisi 1 km, syvyys 10 m ja leveys 40 m.
Tällaisen ihmeellisen pumpun Jumala on meille antanut.
Jotkut tutkijat tosin ovat sitä mieltä, -
että sydämessä olevien kantasolujen ansiosta meillä olisi -
aina 5 vuoden välein ihan uusi sydän.
Siellä soluja kierrätettäisiin ja kantasoluista tulisi uusia soluja.
Oli asia niin tai näin, niin joka tapauksessa sydämen vaurioituessa -
infarktissa sinne syntyy lisää lihaskudosta kantasoluista.
Sydäntä voi myös kuntouttaa, "bodata".
Sitä tosin EI SAA bodata hoitamattomalla verenpaineella, -
joka kyllä paksuntaa lihasta, mutta samalla jäykistää sitä -
ja tekee siitä tehottoman pumpun.
Sydämen vajaatoiminnan tärkein syy on hoitamaton verenpaine.
Verenpaine siis todella pitää ja kannattaa hoitaa.
Sydämen vajaatoiminta ei oikeastaan ole mikään yksittäinen sairaus, -
vaan eräänlainen oireyhtymä.
Se tarkoittaa sitä, että sydänlihas ei pysty enää -
hoitamaan tehtäväänsä normaalisti -
eli pumppaamaan normaalisti verta elimistöön.
Kyseessä ei ole siis itsenäinen sairaus, vaan oireyhtymä, -
joka voi johtua useastakin sydänsairaudesta tai ongelmasta, -
kuten hoitamattomasta verenpaine- taudista.
Alle 50-vuotiailla sydämen vajaa- toiminta on harvinainen, -
mutta yli 75-vuotiaista -
sydämen vajaatoimintaa sairastaa joka kymmenes.
Mitkä syyt voivat johtaa sydämen vajaatoimintaan?
Siinä sydämen pumppauskyky siis heikkenee.
Yleisimmät vajaatoiminnan syyt ovat sepelvaltimotauti, -
sydäninfarkti ja kohonnut verenpaine, joka jo tuli esiin.
Sydäninfarktissa osa sydänlihak- sesta tuhoutuu, menee kuolioon -
ja korvautuu sidekudoksella.
Alue, jolle näin on käynyt, -
mutta infarktista on selvitty hengissä, -
niin tuo alue ei enää supistu eikä osallistu pumppaukseen.
Se on vähän niin kuin 4-pyttystä autoa ajettaisiin vain 3 pytyllä.
Kohonneessa verenpaineessa vuosien myötä, kuten jo sanoin, -
sydänlihas ensin paksunee - ei hyvä juttu - koska se jäykistyy.
Jäykistyessä sen pumppauskyky pienenee.
Sydämelle siis epäfysiologinen bodaus -
tai hoitamattoman verenpaineen aiheuttama rasitus on paha asia.
Muita syitä sydämen vajaatoimintaan ovat läppäviat. Siellä on 4 läppää.
Sydänlihas voi vaurioitua tulehduksen takia, -
sydänlihassairauden (ns. kardiomyopatia) takia -
tai runsaan pitkäaikaisen alkoholin käytön seurauksena, -
mikä aiheuttaa sydänlihasvauriota.
Alkoholin myyntiä haluavat instanssit sanovat, -
että alkoholi on sydänlääke. Ei ole.
Se aiheuttaa vakavia rytmihäiriöitä ja sydänlihaksen tuhoutumista.
Tällaista valehtelua hyvin helposti kaupallisista syistä harrastetaan.
Sydämessä on kaksi pumppua, oikean puolen ja vasemman puolen.
Oikeanpuolimmainen pumppaa verta keuhkoihin.
Oikea puoli voi vaurioitua tai mennä vajaatoimintaan, -
jos on keuhkoahtaumatauti eli keuhkoverenkierrossa on ongelmia.
Sydänhän yrittää taistella tätä tilannetta vastaan suurenemalla.
Silloin röntgenissä todetaan, että sydän on laajentunut, -
mitä pidetään yhtenä diagnostisena kriteerinä.
Mitä oireita sydämen vajaatoiminnasta tulee?
Siis joka 10. yli 75-vuotias kärsii siitä.
Oikea puoli siis pumppaa laskimo- veren keuhkoihin hapettumaan.
Vasen puoli pumppaa keuhkoista tu- levan hapettuneen veren aorttaan, -
ja sitä kautta kaikkialle elimistöön.
Vajaatoimintaa voi tulla kummalle puolelle tahansa.
Oireet ovat hiukan erilaiset puolesta riippuen.
Vajaatoiminta on kuitenkin useim- miten vasemman kammion sairaus.
Sen pääasiallinen oire on hengen- ahdistus ja helposti väsyminen.
Ne ilmenevät ruumiillisen rasituksen yhteydessä.
Alussa ahdistus tuntuu vain ylämäkeä kävellessä, -
mutta vajaatoiminnan pahetessa jo tasamaalla kävely voi ahdistaa.
Ahdistus aiheutuu keuhkojen verentungoksesta.
Sydän ei jaksa pumpata sieltä tulevaa verta tarpeeksi eteenpäin.
Veri jää ikään kuin jumiin ja aiheuttaa ahdistuksen.
Vaikeassa vajaatoiminnassa usein hengenahdistus pahenee makuulla.
Istuvaan tai puoli-istuvaan asentoon noustaessa se helpottaa.
Makuulle mentäessä potilaalle tulee usein kuivaa sydänyskää.
Myös ihmisen paino nousee -
elimistöön kertyvän nesteen seurauksena.
Vajaatoiminnassa tuleva yskä ei ole siis keuhkojen, vaan sydämen vika.
Tämä on hyvä pitää mielessä. Siihen ei mikään yskänlääke auta.
Joskus vasemman kammion pumppauskyky pettää äkisti.
Se on äkillinen katastrofi. Se yrittää, yrittää...
ja sitten yhtäkkiä pumppauskyky pettää.
Seurauksena on ns. keuhkopöhö, -
jossa hengenahdistus pahenee nopeasti ja on vaikea levossakin.
Tila on hengenvaarallinen ja vaatii välitöntä sairaalahoitoa.
Voisin kevennyksenä kertoa eräästä ystävästäni, -
jolle oli tehty sydämensiirto vajaatoiminnan takia.
Siirretty sydän meni jostain syystä äkilliseen vajaatoimintaan.
Ystävä joutui poliklinikalle kamalassa hengenahdistuksessa.
Se oli niin paha, että hän ei voinut edes puhua.
Häntä alan ammattimiehenä - hän oli lääkäri - harmitti, -
kun ei heti hoidettu. Hän tiesi, mitä olisi pitänyt tehdä heti -
eikä vasta 1/2 tunnin päästä. Papereista haettiin hoitotestamenttia.
Siis hoidetaanko vai jätetäänkö hoitamatta?
Hän ei hengenahdistukseltaan voinut puhua.
Kun hoitotestamenttia ei löytynyt, alettiin hoitaa.
Hänet saatiin kuntoon ja hän on sen jälkeen elänyt 6 vuotta.
Hän pyysi kirjoittamaan poliklinikan papereihin, -
että ensi kerralla hoito aloitetaan heti eikä etsitä hoitotestamenttia.
Siis tämmöinen tapaus. On siis hiukan mietittävä...
En itse kannata hoitotestamentteja.
Jos potilas tulee poliklinikalle hengenvaarassa, -
niin samalla sekunnilla maksimihoidot päälle.
Hyvä, jos selviää. Ellei, hoito seis ja saa kuolla rauhassa.
Tämä on oma mielipiteeni, mutta en pidä hoitotestamenteista.
Elinluovutustestamentti on ihan toinen asia, -
mutta se ei ollut tämän luennon aihe.
Oikean puolen vajaatoiminnassa (harvinaisempi) -
tyyppioire on turvotus etenkin nilkoissa ja säärissä -
ja lopulta myös ylävatsalla.
Nestettä kertyy kudoksiin, kun virtaus on huono eikä pumppu pärjää.
Usein tähän liittyy myös munuaisten toimintahäiriö, -
joka vaikeuttaa sydämen vajaatoiminnan lääkitystä.
Pitkälle edenneessä vajaatoimin- nassa voi olla ruokahaluttomuutta,-
pahoinvointia, mikä johtuu suoliston verenkiertohäiriöistä.
Miten sydämen vajaatoimintaa hoidetaan?
Ensinnäkin se todetaan potilasta haastattelemalla.
Potilas kertoo tyypilliset oireet.
Sitten otetaan sydänfilmi, sydämen röntgenkuva eli keuhkoröntgen.
Siinä näkyy, onko sydän laajentunut.
Lopullinen diagnoosi selviää ultraääni- eli kaikututkimuksella.
Se on helppo, hyvä tutkimus, jossa myös selviää läppien toiminta.
Aivan loistava, harmiton tutkimus. Kaikuluotainta kuljetetaan -
geelin avulla sydämen päällä ja hyvin tarkasti saadaan selville, -
mitä sydämessä tapahtuu.
Vajaatoiminnassa sydänfilmi ja keuhkokuva -
ovat harvoin täysin normaaleja. Myös laboratoriokokeita otetaan.
Paljastavia sydämen vajaatoimintaan liittyviä -
täsmäkokeita on mm. eteisen erittämä -
natriureettinen peptidi (BNP).
On jännää, että meissä on niin paljon anturoita, valvontapisteitä, -
takaisinkytkentä-, säätelyjärjestelmiä.
Jopa sydämen eteisessä on signaali, joka sydämen pullistuessa -
vaikuttaa elimistön muihin toimintoihin.
Elimistön säätely on niin tavattoman monimutkaista.
Näkee, että supernero on sen suunnitellut -
eikä sattumanvarainen mutaatio ja luonnonvalinta, -
kuten meille lukion biologiassa yritetään uskotella.
Vajaatoiminnan toteamisen lisäksi pyritään aina selvittämään -
sydämen vajaatoiminnan syy/syyt.
koska se on oireyhtymä, joka johtuu monista seikoista.
Se ei ole siis itsenäinen sairaus, ja sen syitä -
pitää koettaa kartoittaa ja hoitaa.
Hoidossa pyritään vaikuttamaan vajaatoiminnan perussyyhyn.
Tavallisin aiheuttaja oli siis kohonnut verenpaine.
Se hoidetaan tehokkaasti. Sepel- valtimotauti hoidetaan lääkkeillä -
tai pallolaajennuksella/ohitus- leikkauksella.
Mahd. läppäviat korjataan leikkauksella.
Minulla on ollut potilas, jolla on ollut nämä kaikki. Ne on korjattu -
ja ihminen on tullut 5 vuodeksi kohtuullisen hyvään kuntoon.
Lääkehoito on tärkein osa tässä hoidossa.
Tärkeää on myös liikunnan ja levon tasapaino, painon hyvä hallinta, -
kohtuus alkoholinkäytössä, terveellinen, vähäsuolainen -
ja riittävästi rautaa sisältävä ruokavalio.
Käsitys on muuttunut. Ennen ei vajaatoimintapotilas saanut liikkua.
Kyllähän liikkua täytyy. Muuten kunto romahtaa.
Tässä on politiikka muuttunut aika reippaasti sitten 1970-luvun.
Samoin on lääkityskin parantunut.
Sydämen vajaatoiminta on vakava, elinikäinen sairaus.
Siksi pitää myös huolehtia potilaan valoisasta mielialasta.
Se ei ole aina helppoa, jos oireet ovat pahoja.
Lääkärien/ammattihenkilöiden tuki ja kestävä hoitosuhde on tärkeä.
Läheiset ja vertaistuki on tärkeä osa.
Aikaisemmin meillä oli omalääkäri- järjestelmä, joka oli tosi hyvä.
Omalääkäri tunsi sinut ja sinä hänet. Siinä vallitsi luottamus.
Jos mennään bisnestyyppiseen terveydenhuoltoon, -
sote-systeemiin, lääkärinä voi olla kuka milloinkin.
Siitä ei kukaan hyödy. Se johtaa epävarmuuteen, turvattomuuteen -
ja turhiin päällekkäisiin tutkimuksiin.
Pysyvä hoitosuhde on kaikkien kannalta erittäin hyvä ratkaisu.
Mitä lääkkeitä käytetään? Nythän on tosi hyvät lääkkeet -
verrattuna siihen, mitä oli pari sukupolvea sitten.
Vajaatoimintaa hoidetaan usealla lääkkeellä, kuten verenpainettakin.
Siinäkin on perusteltua ja järkevää käyttää montaa lääkettä yhtä aikaa.
Tärkeimmät lääkkeet ovat nesteenpoistolääkkeet (diureetit).
Se on sama lääke, jota käytettiin verenpaineen hoidossa.
Sitten käytetään aiemmin mainittuja -
angiotensiiniä estävää tai sen vaikutusta salpaavaa lääkettä.
Angiotensiini oli se elimistön oma hormoni, -
joka nostaa verenpainetta ja kerryttää suolaa elimistöön.
Voidaan käyttää beetasalpaajia, jotta saadaan sydämen rytmi -
mahdollisimman edulliseksi sen oman hapensaannin kannalta.
Lyöntien välissähän sydämen huilaa- mistauon pitää olla juuri sopiva, -
jotta sydän saa sen oman hapen verenkiertonsa tauon aikana.
Ennuste paranee eniten ACE-estäjillä ja beetasalpaajilla.
Jos ACE-estäjästä tulee yskää, lääke voidaan vaihtaa -
angiotensiinireseptorin salpaajaan.
Nesteenpoistolääkkeitä voi usein annostella itse.
Tässä tulee hyvä hoitosuhde taas näkyviin.
Jos on hyvä luottamus ja lääkäri tuntee potilaan, -
tietää, miten paljon potilaalle voi siirtää omaa vastuuta -
lääkeannostelussa, niin diureetteja voi potilas usein annostella itse.
Tämä oireiden ja painon kehityksen mukaan.
Tämä koskee vain nesteenpoistolääkkeitä.
ACE-estäjissä ja beetasalpaajissa on lääkärin jatkuva ohjeistus.
Niitä ei saa itse ruveta muuntelemaan.
Nesteenpoistolääkkeet ovat A ja O. Ne ovat tosi arvokkaita -
vajaatoiminnan oireiden hoidossa.
Lisäksi voidaan käyttää edelleen digoksiinia, vanha hyvä lääke.
Pitkävaikutteista nitroa/nitraattia voidaan käyttää hoitoon.
Se avaa suonia, paine putoaa, ja sydän pääsee vähemmällä.
Aika monet näistä potilaista tarvitsevat myös -
hyytymistä estäviä lääkkeitä.
Taas varoitus tulehduskipulääkkeistä (Burana, Ibuxin yms.): -
ne eivät sovi sydämen vajaatoimintaan.
Runsas käyttö pahentaa vajaatoimin- taa ja voi aiheuttaa suurta harmia.
Vältä niitä. Jos on pakko ottaa, niin vain lyhytaikaisesti.
Ei mitään säännöllistä käyttöä, koska isoja murheita voi tulla -
sydämen vajaatoiminnan ja munuaistoiminnan osalta.
Lääkehoito lievittää oireita hyvin, ja suorituskyky paranee.
Joskus nesteenpoistolääkkeitä voidaan sitten vähentääkin.
Ennusteeseen vaikuttavia muita lääkkeitä ei silti pidä -
vähentää/lopettaa oireiden helpot- taessa. Ei missään tapauksessa!
Joskus munuaisten vajaatoiminta voi rajoittaa ko. lääkkeiden käyttöä.
Mitä muuta hoitoa voisi tähän lisätä?
Monissa tapauksissa oireita voidaan merkittävästi helpottaa, -
jopa ennustetta parantaa -
ns. vajaatoimintatahdistimella.
Tarkoin valituissa tapauksissa alle 70-vuotiaille -
voidaan myös tehdä sydämensiirto.
Joskus vaikeaa vajaatoimintaa hoidetaan aorttaan tai kammioon -
asennetulla apupumpulla. Tämä on todella poikkeuksellista.
Äkillistä katastrofia voidaan hoitaa sydänkeuhkokoneellakin.
Mutta nämä ovat siis poikkeustapauksia.
Sitten sydämen vajaatoiminnan itsehoidosta.
Siihen tietysti liittyy liikunta ja suorituskyvyn aleneminen -
mm. lihasten surkastumistaipumuksen takia.
Sitä voidaan parantaa liikunnalla.
Nykyaikana kaikkia tauteja hoidetaan liikunnalla, mitä ennen ei hoidettu.
Säännöllisen liikunnan on näet todettu eri tavoin -
vähentävän sydämen työkuormaa ja parantavan toimintakykyä.
Sopivia liikuntamuotoja ovat kävely, hiihto, pyöräily -
vähintään 3 kertaa/vko ja ainakin 1/2 tuntia kerrallaan.
Vauhti semmoinen, että hiukan hengästyy.
Vauhdin voi itse säännöstellä sen mukaan. Hiukan saa hengästyä.
Syketaso pyritään liikunnan aikana nostamaan -
noin 60-80 %:iin maksimista.
Lisäksi on hyödyllistä harrastaa lihasvoimaharjoittelua -
1-2 kertaa/vko melko kevyillä kuormilla.
Punttisalille vaan kevyitä painoja nostamaan.
Tätä ei olisi uskallettu sanoa vielä 1970-luvulla, -
mutta tämä on nykyaikaa. Kaikki lihasharjoitteet ovat -
hurjan tärkeitä sydämen ja myös tasapainon kannalta.
Vajaatoiminnan hankalaa turvotus- taipumusta voidaan vähentää -
tässäkin taas - vähentämällä ja välttämällä liiallista suolaa.
Tämäkin on erittäin tärkeää vajaatoiminnassa.
Siitä olen jo aiemmin puhunut paljonkin.
Oireet lievittyvät ja sydänlihaksen rasitus pienenee, -
kun ylipainoinen laihduttaa, tupakoija lopettaa sauhuttelun -
ja tulehduskipulääkkeet jätetään pois.
Sitten tämä liika nesteiden nauttiminen.
Nykyään on merkillinen muoti, että jokaisella on vesipullo mukana.
Siitä naukkaillaan vettä joka paikassa.
Tämä on mennyt liiallisuuksiin. Ei liiallinen vesi -
elimistöä puhdista tai munuaiset siitä kiitä. Päinvastoin.
Ei koko ajan tarvitse tankata vettä, -
eikä varsinkaan vajaatoimintapoti- laiden. Kohtuus ja järki mukaan.
Ei niistä 1,5 litran vesipulloista koko aikaa tarvitse juoda.
Ei ihminen niin mielettömiä nestemääriä tarvitse -
kuin ehkä jossain tropiikissa.
Entä mitä tehdään, kun vajaatoiminta vaikeutuu?
Vajaatoiminnan vaikeutumisen merkkejä ovat painonnousu, -
- jopa useita kiloja viikossa, turvotuksien lisääntyminen, -
hengityksen vaikeutuminen, yskä ja sykkeen nousu.
Silloin turvotusten poistoon voi lisätä -
usein furosemidi-nimistä nesteenpoistolääkettä.
Se on eri nesteenpoistolääke kuin verenpainetaudissa, -
jossa käytetään tiatsideja. Tätä tehokkaampaa furosemidia voi -
omatoimisesti lisätä, etenkin jos annos reseptin mukaan on liukuva, -
esim. 2-4 tablettia/vrk.
Tällöin annoksen muuttamisesta ja tavoitepainosta on etukäteen -
sovittu lääkärin tai vajaatoiminta- hoitajan kanssa.
Nyt on siitä hyvä tilanne, että meillä on erikoishoitajia -
näihin tilanteisiin. Näitä ei ennen ollut. On hienoa, että nyt on.
On myös tarkkailtava, onko tilan pahenemiseen muita syitä.
Siihen voi olla kovin monta syytä, ja ne pitäisi sitten hoitaa.
Tulehduskipulääkkeiden nappailu on usein syynä.
Matkoilla - etelänmatkoilla ja muilla - ruokavalio muuttuu.
Suolainen ruoka voi ulkomailla yllättää ja sitä kannattaa vahtia.
Voi myös tulla tuore rytmihäiriö, eteisvärinä, joka pahentaa oireita.
Useimmiten sen huomaa, muttei aina. Kannattaa käydä lääkärissä, -
niin lääkäri kuuntelee ja tutkii, onko eteisvärinää.
Voi olla anemia, raudanpuute, joka pahentaa vajaatoimintaa.
Sitten voi olla keuhkotulehdus, paha flunssa tai muu kuumesairaus.
Silloin hoidoksi ei riitä nesteenpoistolääkkeen lisääminen, -
vaan infektion hoito.
Toisaalta liiallinen nesteenpoisto- lääkkeen käyttö voi johtaa -
elimistön kuivumiseen ja väsymiseen.
Miten sydämen vajaatoimintaa voi ehkäistä?
Tärkeimpiä keinoja on sepelvaltimotaudin ehkäisy -
ja kohonneen verenpaineen hoito, mistä on jo aiemminkin puhuttu.
Sitten on sydänlihassairaus eli kardiomyopatia, johon palataan.
Sen aiheuttamaa vajaatoimintaa voidaan usein estää -
riittävän ajoissa aloitetulla lääkehoidolla.
Rytmihäiriöt siis siihen vaikuttavat.
Yllättäen tullut, huomattu tai huomaamaton eteisvärinä, -
jolloin syke kiihtyy tai joissakin tapauksissa hidastuu.
Tämä johtaa sydämen toimintahäiriöihin.
Sydämen eteisessä on tahdistin- solmuke (sinussolmuke), -
joka lähettää sähköimpulssin.
Tällöin ensin supistuvat eteiset, ja veri työntyy kammioihin.
Eteisvärinässä eteiset eivät supistu kunnolla, -
ja teho putoaa jopa 30 %, minkä kyllä huomaa.
Sähköimpulssihan normaalisti siirtyy eteiskammiosolmukkeen kautta -
kammioiden puolelle, jolloin ne supistuvat.
Supistus työntää veren sydämen oikeasta puoliskosta keuhkoihin -
ja vasemmasta aortan kautta kaikkialle elimistöön.
Nerokkaasti impulssi lähtee sieltä, -
menee johtoratoja pitkin kummallekin puolelle sydäntä.
Hidastusten ansiosta eteiset ensin kunnolla tyhjentyvät, -
jotta pumppaus on mahd. tehokas. Pumpattaessa lihakset ovat -
kierteellä, jotta ne saadaan puristettua tyhjäksi kuin märkä rätti -
ja tyrkättyä veri eteenpäin. Läppien pitää myös toimia kunnolla.
Kaikissa näissä voi olla vika, joka johtaa vajaatoimintaan.
Se on selvitettävä ja ultraääni on varsin mainio keino siinä.
Vajaatoiminta on siis aina oireyhtymä. Syitä on monia.
Ne pitää kaikki selvittää ja hoitaa. Kaikkeen voidaan puuttua.
Hoitojen summauksella saadaan mahdollisimman hyvä lopputulos.
Tämä on aika yleinen eli 10 % yli 75-vuotiaista tästä kärsii.
Nykyisin on erittäin hyvät hoito- keinot ja hyvät hoitotulokset.
Jopa tahdistimia käytetään ja viimeisenä keinona sydämensiirtoa.
Paljon on tehtävissä, mutta paljon voi itsekin tehdä omahoidolla.
Kiitos, että olit mukana Herra käyttää lääkäriä -ohjelmassa.
"Yli kaiken varjele sydämesi, sillä sieltä elämä lähtee."
Arvoisa katsoja! Kiitos, että olet ollut mukana ohjelmassamme.
Jos olet saanut ohjelmasta apua tai hyödyllistä lisätietoa, -
voit tukea ohjelmien tuottamista soittamalla numeroon 0600-10177.
Puhelun hinta on noin 12 euroa. Voit myös laittaa tukesi -
ruudussa näkyvälle pankkitilille viitteen kera, -
jolloin se ohjautuu tälle ohjelmalle. Kiitos!
Tekstitys: Tuula-Riitta Virrankare